UREKA บวกเกือบ 5% หลังคว้างาน chiller รพ.พระนั่งเกล้า มูลค่ากว่า23ลบ.
UREKA บวกเกือบ 5% หลังคว้างาน chiller รพ.พระนั่งเกล้า มูลค่ากว่า 23 ลบ. ล่าสุด ณ เวลา 11.32 น. อยู่ที่ 1.28 บาท บวก 0.06 บาท หรือ 4.92% สูงสุดที่ 1.31 บาท ต่ำสุดที่ 1.24 บาท ด้วยมูลค่าซื้อขาย 23.30 ล้านบาท
3 พ.ค. 2560

ผู้สื่อข่าวรายงานว่า บริษัท ยูเรกา ดีไซน์ จำกัด (มหาชน) หรือ UREKA ล่าสุด ณ เวลา 11.32 น. อยู่ที่ 1.28 บาท บวก 0.06 บาท หรือ 4.92% สูงสุดที่ 1.31 บาท ต่ำสุดที่ 1.24 บาท ด้วยมูลค่าซื้อขาย 23.30 ล้านบาท ขณะที่ดัชนีตลาดหุ้นไทยโดยรวมบวก 0.19%
โดยนายนรากร ราชพลสิทธิ์ ประธานเจ้าหน้าที่บริหารและกรรมการผู้จัดการ UREKA เปิดเผยว่า กลุ่มบริษัทได้รับงานโครงการระบบทำความเย็น chiller ของโรงพยาบาลพระนั่งเกล้า มูลค่า 23.7 ล้านบาท คาดว่าจะสามารถทยอยรับรู้รายได้ในไตรมาส 3/60 ส่งผลให้มูลค่างานในมือ (Backlog) เพิ่มขึ้นเป็นประมาณ 230 ล้านบาท ทยอยรับรู้รายได้ทั้งหมดภายในปีนี้
ด้าน บล.เคทีบี (ประเทศไทย) ระบุในบทวิเคราะห์ว่า ปัจจุบัน UREKA  มีโครงสร้างที่แสดงให้เห็นว่า ราคากำลังจะกลับขึ้นมาอีกครั้ง หลังจากที่กลับขึ้นมายืนเหนือกลุ่มเส้นค่าเฉลี่ยด้วยกราฟแท่งเทียนที่แสดงเป็น Positive ประกอบกับสัญญาณบ่งชี้สนับสนุนในเชิงบวก ทำให้เชื่อว่า UREKA น่าจะสามารถเข้าเก็งกำไรได้ โดยมีแนวรับ 1.16-1.20 บาท และแนวต้าน 1.30-1.34 บาท